39. schôdza NR SR - 10.deň - B. popoludní
Dátum: 2025-09-24
Poslanec: Vančo, Branislav (PS)
Druh vystúpenia: Vystúpenie v rozprave

Ďakujem, pán predsedajúci. Vážené kolegyne, vážení kolegovia, ja sa na začiatok ešte vrátim k tomu procesu, ktorý tu prebiehal hlavne minulý týždeň, a ktorý je znakom veľkej arogancie tejto vlády. Spôsobom ako pristupuje k celému tomuto procesu a nielen v parlamente, kde, kde uťali diskusiu, ale aj v čase prípravy toho konsolidačného balíčka, keď sa nebavili s odborníkmi, nebavili sa, nebavili sa so zamestnávateľmi, zamestnancami, odborármi, zo zväzmi a samozrejme, už vôbec nie s nejakými politickými oponentami, to môžeme len snívať naozaj, pričom je to zarážajúce, pretože zároveň okrem tej arogancie je tu aj evidentná neschopnosť konsolidovať verejné financie. Už minulý rok to nebola konsolidácia, ale likvidácia verejných financií. Ekonomiku ste udusili a výsledky môžeme sledovať tento rok, zase ten deficit bude zhruba na rovnakej, na rovnakej úrovni. A je to aj kvôli tomu, že nepočúvate iných. Je to kvôli tomu, že sa nebavíte s ľuďmi, ktorí majú čo povedať, ale čo je úplne zarážajúce je, že nepočúvate ani vlastných odborníkov, ktorých štát platí, trebárs, ministerstva financií. A ja by som chcel preto poukázať na, na jednu vec. Útvar hodnoty za peniaze, ktorý teda je súčasťou ministerstva financií, hovorí o tom, že 38-tisíc nás stojí jeden väzeň mesačne v priemere, niekedy je to viac. Tam kde je vyšší stupeň stráženia, tam je to vyššie, kde nižší stupeň stráženia, tam je to prirodzene nižšie a dáva to do kontrastu s tým, koľko stojí jeden mediačný alebo probačný úradník, to je 41-tisíc. Je to o tritisíc viac mesačne, no, ale tento probačný a mediačný úradník dokáže obhospodáriť určite viac ako dvoch ľudí, ktorí teda boli vo väzení, boli podmienečne prepustení a, a vykonávať ten dohľad nad týmito odsúdenými, ktorí teda boli predčasne prepustení alebo sú pod, pod tým dohľadom po, po prepustení riadnom. No a, to je spôsob ako šetriť. My vám tu hovoríme celý čas, že, že treba šetriť. Aj vám hovoríme ako šeriť, a toto je jeden z tých konkrétnych príkladov, kde vám Útvar hodnoty za peniaze, ktorý je súčasťou ministerstva financií hovorí, ako sa dá šetriť. Navyše ste schválili promafiánsku novelu trestných zákonov, ktorá sa samozrejme dotkne veľa odsúdených, aj sa dotkla, sú na to dáta. Je to proste fakt, ale v tejto chvíli vlastne nemáme funkčný systém restoratívnej justície, pretože to bola iba dymová clona. Nič sa preto neurobilo. Malo sa prijať vyše dvesto probačných, mediačných úradníkov, ale to sa nestalo. Realita je, že ich je 19 alebo 20, takže to nemá kto robiť. Čiže vy ste pustili väzňov, ale nie sú pod dohľadom, to je jeden problém. Ale ten druhý problém, ak sa bavíme o konsolidácii, môže sa to robiť aj systémovo, keby sa naozaj tá novela Trestného zákona robila systémovo. tak by ste mohli povedať, že áno, je to súčasťou aj toho, že vieme ušetriť takto peniaze, tí ľudia sú pod dohľadom, môžu sa zapájať do ekonomickej činnosti, môžu robiť rôzne veci, zároveň, akoby prispieva to k ich náprave. Ale samozrejme, treba do toho aj investovať, lebo samozrejme, bez toho systému to nebude fungovať. Tí ľudia jednoducho sa znova vrátia k trestnej činnosti tak ako sa to deje, a preto sa aj zvýšili kriminalita na Slovensku, pretože ste urobili narýchlo novelu Trestného zákona bez toho, bez toho, aby ste mali pripravený ten systém. No, keby ste neboli arogantní a neschopní, tak by ste to aspoň využili túto zlú vec na niečo dobré v rámci tej konsolidácie, aby ste nemuseli toľko zdierať ľudí a ožobračovať a stále zdvíhať dane a odvody a zvyšovať tak ceny všetkého. Máme druhú najhoršiu infláciu v eurozóne, a to je vaša zásluha, nikoho, nikoho iného, že sme na konci toho, toho rebríčka alebo na vrchole. Ale tu máme jeden konkrétny príklad ako sa to robí. A ja neviem, že či to je taký problém toto, toto si vypočuť, veď to nie je žiadna raketová veda. Keď už tu máme tu situáciu vytvorenú nešťastným spôsobom novelou Trestného zákona, musíme konsolidovať, tak vieme prijať potrebný počet probačných, mediačných úradníkov. Jeden stojí zhruba 40-tisíc, zhruba toľko čo stojí jeden väzeň, každý z tých probačných, mediačných úradníkov dokáže manažovať a dohliadať nad možno aj desiatkami odsúdených, tak si zoberte aká je to úspora. Ale vy takto nerozmýšľate, ja a, a, a pritom hovoríte o sebe, že ste sociálna demokracia a všetko, čo, všetko čo robíte, robíte ako horúci zemiak, len, len rýchlo to, rýchlo to urobiť bez diskusie schváliť, nejak to pretrpíme, zapcháte si uši, oči zakryjete, strčíte hlavu do piesku, nejak to prežijete. Ale od začiatku vám hovorím, aj minulý rok sme vám to hovorili, že aj tá konsolidácia je príležitosť na to, aby sa trebárs zefektívňovali procesy, aby sa šetrilo, a nielen preto, že sa konsoliduje, aj preto, že sa tu plytvá dlhodobo a zbytočne na veci, na ktoré by sa nemuselo. Čiže ja naozaj nerozumiem, vášmu postoju, a teda takto, dá sa tomu rozumieť, a teda je to môj úsudok, z toho čo vidím a čo sledujem, že jednoducho tá arogancia vyplýva tiež z tej, z tej neschopnosti alebo, alebo z lenivosti. Naozaj prináša také riešenia, ktoré budú jednak v záujme aj verených financií a budú mať ďalšie, ďalšie efekty, pretože hovoríme, že je to aj príležitosť. Nie v každom jednom prípade, ale je tam množstvo príležitostí, nehovoriac o investíciách. Jednoducho, tu sa neinvestuje, máme investičný dlh, fúú, to je toľko miliárd, toto keby ľudia vedeli, keby si to uvedomovali, koľko sa tu preplytvalo kvôli tomu, že rozhadzujete peniaze a nie ste ochotní šetriť, nie ste ochotní hľadať tie drobné spôsoby ako ušetriť. Ja viem, že väzenstvo nie je najväčšia položka v tom štátnom rozpočte ani z ďaleka, ale je to obrovská položka v rámci rezortu spravodlivosti, väčšia ako vlastne zbytok, to vieme. A je to okolo tuším sto miliónov, možno sa mýlim, teraz si, už som dávnejšie videl to číslo. A keď už hovoríme o tom, že chceme restoratívnu justíciu, tak vám to neni blbé, že ju aj urobiť teda? A zvlášť, keď tu máte konsolidáciu a viete na tom aj reálne ušetriť? Vám to fakt neni blbé? Ja tomu, ja si to neviem vysvetliť, ako takto môže niekto vládnuť, takýmto spôsobom... =====